CELEX: 62020CN0362
Language: ro
Date: 2020-08-05 00:00:00
Title: Cauza C-362/20: Cerere de decizie preliminară introdusă de Hof van beroep te Antwerpen (Belgia) la 5 august 2020 – Openbaar Ministerie, Federale Overheidsdienst Financiën/Profit Europe NV, Gosselin Forwarding Services NV

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/23
            
         
      Cerere de decizie preliminară introdusă de Hof van beroep te Antwerpen (Belgia) la 5 august 2020 – Openbaar Ministerie, Federale Overheidsdienst Financiën/Profit Europe NV, Gosselin Forwarding Services NV
      (Cauza C-362/20)
      (2020/C 399/32)
      Limba de procedură: neerlandeza
      
         Instanța de trimitere
      
      Hof van beroep te Antwerpen
      
         Părțile din procedura principală
      
      
         Apelanți: Openbaar Ministerie, Federale Overheidsdienst Financiën
      
         Intimate: Profit Europe NV, Gosselin Forwarding Services NV
      
         Întrebarea preliminară
      
      Sunt aplicabile taxe antidumping pentru accesoriile turnate filetate pentru tuburi și țevi, din fontă cu grafit sferoidal din China în temeiul Regulamentului (UE) nr. 1071/2012 al Comisiei din 14 noiembrie 2012 de instituire a unei taxe antidumping provizorii la importurile de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda (JO 2012, L 318, p. 10) și al Regulamentului de punere în aplicare (UE) nr. 430/2013 al Consiliului din 13 mai 2013 de instituire a unei taxe antidumping definitive și de stabilire a perceperii cu titlu definitiv a taxei provizorii instituite la importurile de accesorii turnate filetate pentru tuburi și țevi, din fontă maleabilă, originare din Republica Populară Chineză și din Thailanda și de închidere a procedurii în ceea ce privește Indonezia (JO 2013, L 129, p. 1), având în vedere faptul că în Hotărârea din 12 iulie 2018, pronunțată în cauzele conexate C-397/17 și C-398/17, Curtea a hotărât că accesoriile turnate pentru tuburi și țevi, din fontă cu grafit sferoidal nu sunt accesorii turnate pentru tuburi și țevi din fontă maleabilă, precum și că accesoriile turnate pentru tuburi și țevi, din fontă cu grafit sferoidal se clasifică la o altă subpoziție decât accesoriile turnate pentru tuburi și țevi din fontă maleabilă?